Օսկար

Օսկար (անգլերեն՝ Oscar), կինոարվեստի ամերիկյան ակադեմիայի ամենամյա ազգային մրցանակ։ Ներկայումս Օսկար մրցանակը տրվում է 24 հիմնական անվանակարգերում։

 Անվանակարգեր 

 Անվանակարգ Անգլերեն անվանումը Որ թվականից գոյություն ունի Լավագույն ֆիլմ Best Picture 1929 Լավագույն ռեժիսոր Best Director 1929 Լավագույն դերասան Best Actor in a Leading Role 1929 Լավագույն դերասանուհի Best Actress in a Leading Role 1929 Երկրորդ  պլանի լավագույն դերասան Best Actor in a Supporting Role 1936 Երկրորդ  պլանի լավագույն դերասանուհի Best Actress in a Supporting Role 1936 Լավագույն օպերատորական աշխատանք Best Cinematography 1929 Լավագույն օրիգինալ սցենար Best Original Screenplay 1940 Լավագույն ադապտացված սցենար Best Adapted Screenplay 1929 Լավագույն մոնտաժ Best Film Editing 1935 Լավագույն ձայնային մոնտաժ Best Sound Editing 1963 Լավագույն հնչունավորում Best Sound Mixing 1930 Լավագույն դիմահարդարում Best Makeup 1982 Լավագույն հանդերձանքի դիզայն Best Costume Design 1948 Լավագույն բեմադրող նկարիչ Best Art Direction 1929 Լավագույն երաժշտություն Best Original Score 1934 Լավագույն երգ Best Original Song 1934 Լավագույն վիզուալ էֆեկտներ Best Visual Effects 1939 Լավագույն օտարալեզու ֆիլմ Best Foreign Language Film 1947 Լավագույն գեղարվեստական կարճամետրաժ ֆիլմ Best Live Action Short Film 1932 Լավագույն վավերագրական լիամետրաժ ֆիլմ Best Documentary Feature 1943 Լավագույն վավերագրական կարճամետրաժ ֆիլմ Best Documentary Short Subject 1941 Լավագույն անիմացիոն լիամետրաժ ֆիլմ Best Animated Feature 2001 Լավագույն անիմացիոն կարճամետրաժ ֆիլմ Best Animated Short Film 1931

 Հատուկ մրցանակներ 
 Օսկար բացառիկ նվաճումների համար
 Ջին Հերշոլտի անվան մրցանակ

 Հնացած մրցանակներ 
 Lավագույն ռեժիսորի օգնական
 Լավագույն պարուսույց
 Lավագույն ռեժիսոր կոմեդիա ժանրում
 Լավագույն կարճամետրաժ ֆիլմ նկարահանված 2 տուփ ժապավենի վրա
 Լավագույն նորարական կարճամետրաժ ֆիլմ
 Լավագույն գեղարվեստական բնօրինակ պատմություն
 Լավագույն տիտրեր
 Լավագույն օրիգինալ երգ
 Լավագույն անչափահաս դերասան

 Հետաքրքիր փաստեր և ռեկորդներ 
 Ամենաշատ Օսկար ստացել է Ուոլթ Դիսնեյը 26 անգամ, ներկայացվել է 59 անգամ։ Կոմպոզիտորներ Ալֆրեդ Նյումանը (9 Օսկար) և Ջոն Ուիլյամսը (5 Օսկար) Օսկարի են ներկայացվել 45-ական անգամ, ինչը երկրորդ ցուցանիշն է Ուոլթ Դիսնեյից հետո։
 դերասաններից ամենաշատը Օսկարի ներկայացվել է Ջեք Նիկոլսոնը՝ 12 անգամ, որից 8-ը գլխավոր դերի համար, 4-ը երկրորդ պլանի դերի համար, ստացել է 3 Օսկար, իսկ դերասանուհիներից Մերիլ Սթրիփը՝ 21 անգամ, ստացել է 3 Օսկար։
 դերասաններից Ջեք Նիկոլսոնն և Մայքլ Քեյնը (2 Օսկար) Օսկարի են ներկայացվել 5 տասնամյակ անընդմեջ (1960-2000 թթ.)։ Փոլ Նյումանը նույնպես 5 տասնամյակի ընթացքում ներկայացվել է Օսկարի (10 անգամ, 1 Օսկարի մրցանակակիր), սակայն 4 անգամ՝ 1950, 1960, 1980, 2000-ական թթ.։ Դերասանուհիներից նման հաջողության հասել է Քեթրին Հեփբորնը, նա Օսկարի է ներկայացվել 1930-1960 ական թթ. և 1980 թթ., ընդհանուր 12 անգամ։ Դերասան Դանիել Դեյ-Լյուիսը միակ դերասանն է, որը արժանացել է Օսկարի երկու տարբեր դարերում (20-րդ և 21-րդ)։
 դերասան-դերասանուհիներից ամենաշատ Օսկար ստացել է Քեթրին Հեփբորնը՝ 4 անգամ (4-ն էլ լավագույն դերասանուհի անվանակարգում)։ Դանիել Դեյ-Լյուիսը (3 լավագույն դերասան), Ջեք Նիկոլսոնը (2 լավագույն դերասան, 1 երկրորդ պլանի լավագույն դերասան), Ուոլտեր Բրենանը (3-ն էլ երկրորդ պլանի լավագույն դերասան) և Ինգրիդ Բերգմանը (2 լավագույն դերասանուհի, 1 երկրորդ պլանի լավագույն դերասանուհի) ստացել են 3 Օսկար։
 2 դերասան 2 տարի անընդմեջ ստացել են Օսկար լավագույն դերասան անվանակարգում։ Սփենսեր Թրեյսին՝ 1937 թվականին «Խիզախ կապիտանները» և 1938 թվականին «Տղաների քաղաքը» ֆիլմերի համար, Թոմ Հենքսը՝ 1993 թվականին «Ֆիլադելֆիա» և 1994 թվականին «Ֆորեսթ Գամփ» ֆիլմերի համար։  Ջեյսոն Ռոբարդսը (1976, 1977) 2 անգամ անընդմեջ ստացել է Օսկար որպես երկրորդ պլանի լավագույն դերասան։
 Քրիստոֆեր Պլամմերը ամենատարեց դերասանն է, որը ստացել է Օսկար մրցանակը։ 2012 թվականին նա ստացել է Օսկար երկրորդ պլանի դերասան անվանակարգում 82 տարեկան հասակում, ամենատարեց օսկարակիր անձնավորությունը Լուիզա Ռայներն է, նա մահացել է 104 տարեկանում։
 Երկրորդ պլանի դերերի համար Օսկար ստացած մի քանի դերասաններ հետագայում դարձել են առաջին մեծության աստղեր՝ Քեվին Սփեյսի «Կասկածելի անձինք», Անջելինա Ջոլի «Ընդհատված կյանք», Ջեք Լեմոն «Միստեր Ռոբերթս» և այլն։
 Օրսոն Ուելսը («Քաղաքացի Քեյնը»), Չառլի Չապլինը («Մեծ բռնապետը») և Սիլվեստր Ստալոնեն («Ռոկկի») այն դերասաններն են, որոնք ներկայացվել են Օսկարի միաժամանակ տղամարդու լավագույն դերասան և լավագույն սցենար անվանակարգերում։
 Ռեժիսորներից ամենաշատը՝ 4 Օսկար ստացել է Ջոն Ֆորդը, 3-ական Օսկար են ստացել Ուիլյամ Ուայլերը և Ֆրենկ Կապրան (Ֆրենկ Կապրան ևս 1 Օսկար է ստացել որպես պրոդյուսեր)։
 «Բեն Հուր» (1959), «Տիտանիկ» (1997) և «Մատանիների տիրակալը. Արքայի վերադարձը» (2003) ֆիլմերը ստացել են ամենից շատ՝ 12 Օսկար։ 10 Օսկար ստացել է «Վեսթսայդյան պատմություն» ֆիլմը, «Ժիժի» (1958), «Վերջին կայսրը (ֆիլմ)» (1987) և «Անգլիացի հաճախորդը» (1996) ֆիլմերը 9-ական Օսկար։ «Միլիոնատերը հետնախորշերից» (2008), «Գանդի» (1982), «Կաբարե» (1972), «Նավահանգստում» (1954) և «Քամուց քշվածները» (1939) ֆիլմերը ստացել են 8 Օսկար։
 Ամենից շատ Օսկարի ներկայացվել են «Ամեն ինչ Եվայի մասին» (1950 թ.) և «Տիտանիկ (ֆիլմ, 1997)» ֆիլմերը՝ 14 Օսկար։ «Ով է վախենում Վիրջինիա Վուլֆից» (1966 թ.) ֆիլմը ներկայացվել է Օսկարի այդ տարվա բոլոր անվանակարգերում՝ 13 և ստացել 5 Օսկար։ 13 անվանակարգերում Օսկարի ներկայացվել են նաև «Մատանիների տիրակալը. Մատանու եղբայրություն» (2001 թ., ստացել է 4 Օսկար) և «Բենջամին Բաթոնի առեղծվածային պատմությունը» (2008 թ., ստացել է 3 Օսկար)։
 Օսկարի պատմության մեջ 3 ֆիլմի՝ «Դա տեղի է ունեցել մի անգամ գիշերը» (1934 թ.), «Թռիչք կկվի բնի վրայով» (1975 թ.) և «Գառնուկների լռությունը» ֆիլմերն են արժանացել 5 «մեծ Օսկարի» (լավագույն ֆիլմ, լավագույն ռեժիսոր, լավագույն սցենար, լավագույն դերասան, լավագույն դերասանուհի անվանակարգերում)։

 Ծանոթագրություններ 

 Արտաքին հղումներ 
 Պաշտոնական կայք

Կատեգորիա:Օսկար կինոմրցանակ
Կատեգորիա:Կինոմրցանակներ
Կատեգորիա:ԱՄՆ-ի կինոմրցանակներ
Կատեգորիա:1929 պարգևներ